Quina temàtica explora el text següent?
Un escut (estructura de la Terra, geologia, geomorfologia) és una àrea d’extensió regional de l'escorça terrestre suaument bombada, on hi aflora un basament ordinàriament Precambrià de roques ígnies, granitoides, charnockita i roques metamòrfiques, com el gneis i altres i no té cobertora sedimentària. Els escuts són unitats litosfèriques de gran abast que formen part d'un crató, i són afectades per un bombament de l'escorça i caracteritzades per la seva estabilitat. (en shield; es escudo; fr bouclier)  La crosta o escorça que revesteix la litosfera terrestre continental és composta en majoria per roques "precambrianes" que tenen entre 3.000 i 600 milions d'anys. Aquesta part de l'escorça, ara estable, no està afectada per l'activitat tectònica de vora placa.Els escuts es poden dividir en dos tipus:  els escuts (en sentit estricte). L'escut deixa veure en superfície les roques metamòrfiques i ígnies antigues, per això hi ha autors que s'hi refereixen com a "escuts cristal·lins". els sòcols coberts. El sòcol cobert, que altres autors també anomenen "plataforma" (stable platform), és un segment de crató recobert per roques sedimentàries, generalment posteriors al precambrià.Un sòcol cobert pot restar soterrat per roques sedimentàries. El gruix d'aquestes roques pot tenir centenars de metres però s'ha d'haver format en els últims 500-600 milions d'anys. Els mateixos escuts poden tenir milers de milions d'anys. Els més antics, que es troben al Canadà i en una petita part d'Austràlia, tenen fins a 4.000 milions d'anys, és a dir, que es formaren 570 milions d'anys després de la formació de la pròpia Terra.  
El text tracta sobre geologia.